CELEX: 62016CN0121
Language: ro
Date: 2016-02-29 00:00:00
Title: Cauza C-121/16: Cerere de decizie preliminară introdusă de Tribunale civile e penale di Cagliari (Italia) la 29 februarie 2016 – Salumificio Murru SpA/Autotrasporti di Marongiu Remigio

6.6.2016   
            
            
               RO
            
            
               Jurnalul Oficial al Uniunii Europene
            
            
               C 200/5
            
         Cerere de decizie preliminară introdusă de Tribunale civile e penale di Cagliari (Italia) la 29 februarie 2016 – Salumificio Murru SpA/Autotrasporti di Marongiu Remigio
   (Cauza C-121/16)
   (2016/C 200/08)
   Limba de procedură: italiana
   
      Instanța de trimitere
   
   Tribunale civile e penale di Cagliari
   
      Părțile din procedura principală
   
   
      Reclamantă: Salumificio Murru SpA
   
      Pârâtă: Autotrasporti di Marongiu Remigio
   
      Întrebările preliminare
   
   
               1)
            
            
               Articolul 101 TFUE coroborat cu articolul 4 alineatul (3) TUE trebuie interpretat în sensul că se opune unei reglementări naționale precum cea prevăzută la articolul 83 bis alineatul 10 din Decretul lege 112/2008, în măsura în care prețul serviciilor de transport rutier de mărfuri în numele unor terți nu poate fi inferior unor costuri minime de exploatare stabilite de Ministero delle Infrastrutture e dei Trasporti și nu este lăsat la libera apreciere a părților contractante?
            
         
               2)
            
            
               Ținând seama de caracterul de autoritate publică al Ministero delle Infrastrutture e dei Trasporti, normele de concurență în cadrul pieței interne pot fi restrânse de reglementarea națională în scopul de a urmări obiectivul protecției securității rutiere?